บอร์ด ABC ไฟเขียวออกตั๋ว B/E วงเงินไม่เกิน 150 ลบ.ใช้เป็นทุนหมุนเวียน
บอร์ด ABC ไฟเขียวออกตั๋ว B/E วงเงินไม่เกิน 150 ลบ.ใช้เป็นทุนหมุนเวียน
11 ส.ค. 2559

นายเปรมชัย กุศลฤกษ์ดี กรรมการ บริษัท แอสเซท ไบร์ท จำกัด (มหาชน) หรือ ABC เปิดเผยว่า ที่ประชุมคณะกรรมการบริษัทมีมติอนุมัติให้ออก และเสนอขายตั๋วแลกเงินระยะสั้น (B/E) จำนวนเงินไม่เกิน 150 ล้านบาท กับ บล.เคทีบี (ประเทศไทย) (KTBST) เพื่อใช้เป็นเงินทุนหมุนเวียนในกิจการของบริษัท ภายใต้วงเงิน ณ ขณะใดขณะหนึ่งไม่เกิน 150 ล้านบาท
โดยมอบอำนาจให้กรรมการบริหารมีอำนาจในการกำหนดรายละเอียดเกี่ยวกับตราสารหนี้ในรูปของตั๋วแลกเงิน ซึ่งรวมถึงประเภท หลักประกัน อายุ มูลค่าที่ตราไว้ ราคาเสนอขาย อัตราดอกเบี้ย สิทธิในการไถ่ถอน วิธีการเสนอขาย ระยะเวลาการออก และเสนอขาย ตามที่สภาวะการณ์จะเอื้ออำนวย และตามระยะเวลาที่เห็นสมควร รวมถึงให้อำนาจดำเนินการต่างๆที่จำเป็น